section_heading: Karijera
paragraph_text: Početkom sezone 2007./08. odlazi u Benetton kao zamjena za Rodriga De La Fuentea, koji je nezadovoljan minutažom odlučio napustiti klub. Za Benetton je odigrao sedam utakmica u kojima je za prosječno 14,7 minuta zabijao 6,9 koševa uz 1,3 skoka, 1,1 asistenciju, ali i 1,4 izgubljene lopte po utakmici. Najbolju utakmicu odigrao je protiv Pierrela Capo d'Orlanda kad je za 18 minuta zabio 17 koševa. Nakon nekoliko mjeseci je otpušten iz kluba, te se vratio u SAD. Početkom rujna 2008. imao je kraću epizodu u momčadi NBA lige, Oklahoma Thundersima, no nije dobio svoju priliku, te je otpušten u studenome. Sezonu 2008./09. započeo je u još jednoj momčadi razvojne D-League Colorado 14ersa, gdje je pomogao klubu osvojiti naslov prvaka. 27. svibnja 2009., Lucas je potpisao ugovor do kraja sezone s španjolskim prvoligašem TAU Cerámicom, danas Caja Laboralom. Danas je slobodan igrač.